C 228/128
LT
Europos Sąjungos oficialusis leidinys
2023 6 29
2.
Bendrosios pastabos 2.1.
2022 m. lapkričio 15 d. Europos Komisija paskelbė pasiūlymą „Stipraus ir tvaraus ES dumblių sektoriaus kūrimas“ (1).
Komunikate siūloma kurti naujus ir tvarius būdus, kaip pamaitinti sparčiai augančią pasaulio populiaciją ir tiekti jai tvarią energiją.
Komunikate pabrėžiama, kad, siekdami užtikrinti žaliavų ir energijos tiekimo saugumą, turime išnaudoti dumblių, kaip atsinaujinančiųjų išteklių, potencialą Europoje. 2.2.
Europos Komisijos komunikatas yra logiškas ir atitinka šiuo klausimu iki šiol paskelbtus dokumentus, kuriuose pripažįstamas didelio masto mikrodumblių ir makrodumblių auginimo Europos Sąjungoje teikiamas didelis ekonominis potencialas bei nauda visuomenei ir aplinkai.
Jame nustatyti 23 veiksmai, kuriais siekiama patobulinti valdymo sistemą ir teisės aktus; padaryti verslo aplinką palankesnę dumblių naudojimui; padidinti visuomenės informuotumą apie dumblius ir dumblių produktus ir jų pripažinimą rinkoje bei pašalinti žinių, mokslinių tyrimų ir technologijų spragas. 2.3.
Europos politikoje – tiek Europos žaliajame kurse (2), tiek strategijoje „Nuo ūkio iki stalo“ (3) – atkreipiamas dėmesys į (jūrų) dumblių ir kitų akvakultūros ūkiuose užauginamų dumblių produktų, kaip maistui ir pašarams skirtų mažo anglies pėdsako baltymų šaltinio, potencialą.
Komunikate „Tvaresnės ir konkurencingesnės ES akvakultūros 2021–2030 m. stra­ teginės gairės“ (4) pabrėžiamas poreikis skatinti auginti dumblius – tiek makrodumblius (jūros dumblius), tiek mikrodumblius, – siekiant prisidėti prie keleto Europos žaliojo kurso tikslų įgyvendinimo.
Komunikate „Tvarūs anglies ciklai“ (5) Komisija pripažįsta dumblių potencialą mėlynosios anglies ekonomikoje.
Komunikate „Naujas požiūris į tvarią ES mėlynąją ekonomiką.
ES mėlynosios ekonomikos transformavimas siekiant tvarios ateities“ (6) taip pat minimas dumblių potencialas užtikrinti tvarią maisto sistemą ir apsirūpinimo maistu saugumą visame pasaulyje. 2.4.
Dumbliai yra ne tik aplinką tausojanti (taigi ir „žalioji“) žaliava: sisteminis jų naudojimas atitinka pagrindinį mėlynosios ekonomikos principą kuo labiau sumažinti atliekų kiekį; dėl to jie gali tapti ir „mėlynuoju“, ir „žaliuoju“ produktu.
2.5.
Dumblių auginimas suteikia pridėtinę vertę beveik visiems Europos žaliojo kurso elementams:
— klimato apsaugai mažinant priklausomybę nuo iškastinio kuro; — energijos tiekimui gaminant biodujas ir biodegalus; — žiediškumo plėtojimui užtikrinant atliekų tvarkymą ir nulinę taršą; — sveikos ir aplinką tausojančios maisto sistemos skatinimui; — ekosistemų ir biologinės įvairovės išsaugojimui ir atkūrimui, taip pat aplinkosaugos paslaugų plėtrai; — nulinės taršos tikslui.
Dumblių auginimo intensyvinimas atveria šias konkrečias galimybes (7): — maisto produktų (įskaitant kūdikių maistą) arba maisto papildų (pvz., vitaminų ar karageninų) gamyba nenaudojant ariamosios žemės; — pažangiausių biodujų ir biodegalų gamyba; — kosmetikos, sveikatos produktų (medicininių ekstraktų, pigmentų, talasoterapijos produktų) ir pramoninių žaliavų (plaušienos ir (arba) biologinių pluoštų), turinčių didelę pridėtinę vertę, gamyba;
(1) (2) (3) (4) (5) (6) (7)
„Stipraus ir tvaraus ES dumblių sektoriaus kūrimas“, COM(2022) 592 final, 2022 m. lapkričio 15 d. „Europos žaliasis kursas“, COM(2019) 640 final, 2019 m. gruodžio 11 d. „Sąžininga, sveika ir aplinkai palanki maisto sistema pagal strategiją „Nuo ūkio iki stalo“, COM(2020) 381 final, 2020 m. gegužės 20 d. „Tvaresnės ir konkurencingesnės ES akvakultūros 2021–2030 m. strateginės gairės“, COM(2021) 236 final, 2021 m. gegužės 12 d. „Tvarūs anglies ciklai“, COM(2021) 800 final, 2021 m. gruodžio 15 d. „ES mėlynosios ekonomikos transformavimas siekiant tvarios ateities“, COM(2021) 240 final, 2021 m. gegužės 17 d.
Nuoroda ir kitos galimybės: Babich et al, „Algae: Study of Edible and Biologically Active Fractions, Their Properties and Applications“, Plants, 2022, 11(6), 780; https://doi.org/10.3390/plants11060780, taip pat Poonam Sharma, Nivedita Sharma (2017), „Industrial and Biotechnological Applications of Algae: A Review“, Journal of Advances in Plant Biology, 1(1):01–25.
DOI 10.14302/issn.2638–4469.japb-17–1534, https://openaccesspub.org/article/530/japb-17-1534.pdf.